ดัชนีผลผลิตเดือนก.พ.พุ่ง3.1%
ดัชนีผลผลิตเดือนก.พ.พุ่ง3.1%เป็นบวกติดต่อกันเป็นเดือนที่4 ตามการฟื้นตัวของเศรษฐกิจโลกเริ่มมีออเดอร์สินค้าเพิ่มขึ้นส่งผลให้ยอดการผลิตส่งออกและยอดจำหน่ายในประเทศขยายตัว
25 มี.ค. 2553

ดัชนีผลผลิตเดือนก.พ.พุ่ง3.1%เป็นบวกติดต่อกันเป็นเดือนที่4 ตามการฟื้นตัวของเศรษฐกิจโลกเริ่มมีออเดอร์สินค้าเพิ่มขึ้นส่งผลให้ยอดการผลิตส่งออกและยอดจำหน่ายในประเทศขยายตัว 
นางสุทธินีย์ พู่ผกา ผู้อำนวยการสำนักงานเศรษฐกิจอุตสาหกรรม (สศอ.)และรองโฆษกกระทรวงอุตสาหกรรม เปิดเผยว่า ดัชนีผลผลิตอุตสาหกรรม(ดัชนีอุตฯ) เดือนกุมภาพันธ์ ปี 2553 ขยายตัวเพิ่มขึ้น 31.1% เมี่อเทียบกับเดือนเดียวกันของปีก่อนถือเป็นการฟื้นตัวกลับมาเป็นบวก 4 เดือนติดต่อกัน (พ.ย-ม.ค. 2552 เพิ่มขึ้น 7.5%,30.7%และ 29.1% ตามลำดับ) ซึ่งเป็นไปตามทิศการฟื้นตัวของเศรษฐกิจโลก อุตสาหกรรมหลักมียอดผลิตและจำหน่ายทั้งในประเทศและส่งออกอย่างคึกคัก โดยเฉพาะอย่างยิ่งอุตสาหกรรมยานยนต์ เมื่อเทียบกับเดือนเดียวกันของปีก่อนยอดการผลิตพุ่งสูงถึง 97.4% นอกจากนี้อุตสาหกรรมที่มียอดการผลิตและจำหน่ายเพิ่มสูง ประกอบด้วย อุตสาหกรรมการผลิต Hard Disk Drive เหล็กและเหล็กกล้า และอุตสาหกรรมการแปรรูปสัตว์น้ำ